Baba in Limpopo ontvoer | Maroela Media
Baba in Limpopo ontvoer
Die polisie in Mokopane (Potgietersrus) het 'n grootskaalse soektog van stapel gestuur na 'n vrou wat 'n ses maande oue babaseuntjie by 'n winkelsentrum gesteel het.
Kol. Moatshe Ngoepe, woordvoerder van die polisie, het gesê die seuntjie is Donderdag ontvoer.
"Die 24-jarige ma het 'n onbekende vrou by die winkelsentrum ontmoet en hulle het saam inkopies gedoen. Die ma het kos gekoop en die vreemdeling genooi om saam te eet, maar sy het die aanbod van die hand gewys," het hy verduidelik.
"Die verdagte het aangebied om die baba vas te hou sodat die ma kan eet. Hulle is omstreeks 13:40 na 'n ander supermark, terwyl die verdagte steeds die baba vasgehou het. Sonder die ma se medewete het die vrou met haar baba verdwyn."
Die vermeende ontvoerder is in haar 20's. Haar identiteit is nog steeds onbekend. Sy is maer met 'n donker vel en lang gevlegde hare.
"Enigiemand met inligting om die ma met haar baba te herenig word versoek om kapt. Marcus Mofya te kontak by 082 565 8277 of 015 409 1400."
Geen besluit oor kredietgradering gemaak nie
Man oorleef wonderbaarlik ná trein hom tref
Boek: Oor Vuil Ferdie en sy manewales
Talentvolle Higgo ewenaar 'n Tiger-rekord
Hamilton raap oorwinning weg voor Verstappen
Susette en Sheri is 'n wenspan
Dis skokkend!! Hier in ons klein dorpie verwag mens nie so iets nie! Hoop die mamma kry vinnig haar baba veilig terug! Sterkte!!
Die gebrek aan fyner detail laat die storie nogal verdag klink. Maar kom ons hoop net die arme baba word darem ongeskonde teruggevind.
Ai tog, misdaad steek al hoe meer kop uit in klein dorpe. Hopelik is die baba veilig en word hy spoedig opgespoor.
Maroela Media; in die tweedelaaste paragraaf: 'gevlegde hare'. Is dit nie gevlegte hare nie?
Kry die perlemoen eenheid in om die kind op te spoor as hulle nie te besig is nie want dit blyk hulle kry die beste resultate.